hu hu hu hu hu hu hu hu hu hu hu hu hu hu hu hu hu hu hu hu hu hu en hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Az Újvidéki Színház (szerb nyelven: Novosadsko pozorište) vajdasági magyar színház, az egyetlen magyar színház Újvidéken. 1974-es első bemutatója, Örkény István Macskajátéka óta szakadatlanul működik, szakmai elismertsége Magyarországon és Szerbiában (tágabb értelembe véve a Nyugat-Balkánon) is jelentős. Igazgatója 2013 óta Venczel Valentin színész, művészeti vezetője 2016 óta Lénárd Róbert rendező, drámaíró. Húsztagú társulata olyan jelentős, többszörösen díjnyertes tagokat számlál, mint Elor Emina, Mészáros Árpád vagy Krizsán Szilvia.
A Wikimédia Commons tartalmaz Újvidéki Színház témájú médiaállományokat.
Az Újvidéki Színház 1973-ban alakult meg, akkor még társulat nélkül működött, az Újvidéki Rádió saját társulatát "kölcsönvéve" előadásaihoz. Első bemutatója 1974 január 27-én Örkény István Macskajátéka volt. Lakhelye ekkor még az Ifjúsági Tribün volt (ma: Újvidéki Ifjúsági Kulturális Központ). Első igazgatója Németh P. István publicista volt.
Jelenlegi lakhelyére, az akkor Ben Akiba néven létező vidám színpad épületébe a Jovana Subotića utca 3-5. szám alá 1985-ben költözött át a színház. Ekkor már jelentős elismeréseket tudhatott a magáénak és a jugoszláv és közép-európai színházi szcéna nagyjai rendeztek ott: ekkor született Harag György Csehov-trilógiája (Három nővér, Cseresnyéskert, Ványa bácsi), de rendezett a társulatnak Zlatan Dorić, Ljubomir Draškić, Vladimir Milčin, Želimir Orešković, L'uboslav Majera, Vidnyánszki Attila, Tompa Gábor, Verebes István, Babarczy László, Székely Gábor.
Mellettük alkalom nyílt arra is, hogy a pályakezdő vajdasági magyar rendezők is az Újvidéki Színházban dolgozzanak: Hernyák György, Andrássy Attila, Bambach Róbert, Vajda Tibor, Pintér Gábor ebben a színházban diplomáztak vagy rendeztek.[1]
"A színház mindenkori vezetősége arra törekedett, hogy a legkiválóbb rendezők, vendégművészek meghívásával színesítse, gazdagítsa a színház repertoárját. Akik már dolgoztak ezzel a társulattal, szívesen járnak vissza, hiszen az itt működő csapatszellem és a kitartó munka színvonala a különböző itthoni és magyarországi fesztiválokon elért sikerekkel is bizonyítható.
A megfelelő alkotók kiválasztása mellett ugyanilyen fontos szempont a repertoár összeállítása. Színházunk évente átlagosan 5 bemutatóval lép közönsége elé és ugyanennyit tartunk repertoáron az előző évad előadásaiból is." - áll az Újvidéki Színház weboldalán.[2]
Az Újvidéki Színház az utóbbi években kétszer s megnyerte a Szerbia legjelentősebb nemzeti fesztiváljának számító Sterija Játékokat (2014., Neoplanta, 2019. Hasszán aga felesége), megjelent a nemzetközi hírű BITEF fesztiválon, kétszer nyerte meg a Kisvárdai Magyar Színházak Fesztiválját (2013. Opera ultima, 2018. Borisz Davidovics síremléke), valamint 2014-ben az Opera ultima lett a POSZT legjobb előadása.
Friedrich Dürrenmatt: Play Strindberg (1974., rendező: Radoslav Dorić)
Peter Weiss: Mockinpott úr kínjai és meggyógyíttatása (1974. rendező: Radoslav Dorić)
Edward Albee: Nem félünk a farkastól (1976., rendező: Vajda Tibor)
Molnár Ferenc: Játék a kastélyban (1977., rendező: Ljubomir Draškić)
Csehov: Három nővér, Cseresnyéskert, Ványa bácsi (1978, 1979,1981., rendező: Harag György)
Samuel Beckett: Godot-ra várva (1980., rendező: Ifj. Szabó István)
Tolnai Ottó: Bayer aszpirin (1982., rendező: Jancsó Miklós)
Slavomir Mrozek: Tangó (1982., rendező: Ljubomir Draškić)
Kosztolányi Dezső: Édes Anna (1982., rendező: Harag György)
Kao Hszing-csien: A buszmegálló (1984., rendező: Harag György)
Slavomir Mrozek: Ház a határon (1984., rendező: Milan Belegišanin)
Örkény István: Tóték (1987., rendező: Székely Gábor)
Molnár Ferenc: Liliom (1990., rendező: Babarczy László)
Georg Büchner: Woyczek (1990., rendező: Tompa Gábor)
Tolnai Ottó: Paripacitrom (1991., rendező: Tömöry Péter)
Henrik Ibsen: Kísértetek (1992., rendező: Vidnyánszki Attila)
Friedrich Dürrenmatt: Fizikusok (1996., rendező: Hernyák György)
Várkonyi Miklós: Sztárcsinálók (1998., rendező: Nagy Viktor)
Luigi Pirandello: Hat szereplő szerzőt keres (1999., rendezte: George Ivascu)
Örkény István: Pisti a vérzivatarban (1999., rendező: László Sándor)
Galt MacDermot-James Rado-Gerome Ragni: Hair (2001., rendező: Nagy Viktor)
Bertolt Brecht: A szecsuáni jóember (2001., rendező: Zsótér Sándor)
Hamvas Béla: Pác (2002., rendező: Mezei Kinga)
Domonkos István: Via Italia (2003., rendező: Mezei Kinga)
Anton Pavlovics Csehov: A pojáca (2004., rendező: Fodor Tamás)
Médeia-körök (2005., rendező: Tompa Gábor)
Matei Vişniec: A kommunizmus története elmebetegek számára elmesélve (2006., rendező: Anca Bradu)
Richard O'Brian: Rocky Horror Show (2007., rendező: Nagy Viktor)
Maja Pelević: Narancsbőr (2009., rendező: Kokan Mladenović)
Peter Weiss: Marat the Sade (2012., rendező: Urbán András)
Kokan Mladenović-Gyarmati Kata: Opera ultima (2013., rendező: Kokan Mladenović)
Gerhardt Hauptmann: Patkányok (2013., rendező: Alföldi Róbert)
Végel László: Neoplanta (2014., rendező: Urbán András)
Matei Vişniec: III. Richárd betiltva (2014., rendező: Anca Bradu)
Katona József: Bánk bán (2014., rendező: Urbán András)
Svetislav Basara: Fáma a biciklistákról (2016., rendező: Lénárd Róbert)
Balog-Német-Lénárd: Fekete (2017., rendező: Žanko Tomić)
Danilo Kiš: Borisz Davidovics síremléke (2017., rendező: Alekszandar Popovszki)
Ljubomir Simović: Hasszán aga felesége (2018., rendező: Urbán András)
Az Újvidéki Színház honlapja Archiválva 2021. január 18-i dátummal a Wayback Machine-ben
↑ Franyó, Zsuzsanna. Az Újvidéki Színház harminc éve. Forum Könyvkiadó [2004. október 1.]. ISBN 86-323-0594-8
↑ Színházunkról. [2019. december 4-i dátummal az eredetiből archiválva]. (Hozzáférés: 2020. április 2.)
A lap eredeti címe: „https://hu.wikipedia.org/w/index.php?title=Újvidéki_Színház&oldid=24865055”
Utoljára szerkesztve 2022. április 20., 10:31-kor
A lap utolsó módosítása: 2022. április 20., 10:31
A lap szövege CC BY-SA 3.0 alatt érhető el, ha nincs külön jelölve.